Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA selgitab:
kuigi ei seata ajalist piirangut Iisraeli kaitsesõjale Hamasi vastu,
tahetakse aidata Jeruusalemmal konflikti järgmisse etappi siirduda.
Iisrael kordab, et ammendab enne "tugeva jõu" rakendamist
kõik mittesõjalised võimalused,
et Liibanonis Hezbollah' Litani jõest põhja poole tõrjuda.
USA kuulutas välja operatsiooni "Prosperity Guardian",
et tagada merelaevanduse ohutus
Iraani suunatud rünnakute eest Punasel merel.
USA ei dikteeri Iisraeli kaitsesõja kestust
islamistliku Hamasi vastu Gaza sektoris,
ometi nõustab Washington Jeruusalemma
seoses praeguse suure intensiivsusega sõja üleminekuga
madalama intensiivsusega etappi.
USA kaitseminister Lloyd Austin saabus eile Iisraeli
koos peastaabiülemate ühendkomisjoni esimehe
kindral Charles Browniga
ja kohtus muuhulgas peaminister Benjamin Netanyahu,
kaitseminister Yoav Gallanti
ja IDF-i peastaabiülema kindralleitnant Herzi Haleviga.
Kohtumistel keskenduti väidetavalt mitmetele küsimustele: Gaza sõjale,
Iraani Jeemeni käsilase Ansar-Allah' kaudu tehtud rünnakutele
rahvusvahelise laevanduse vastu Punasel merel
ja Iraani käsilase Hezbollah' Iisraeli- vastasele tegevusele Liibanonis.
Peame tsivilisatsiooni sõda barbaarsuse vastu.
Võin öelda, et kui rääkisime, väljendasin taas oma pühendumust,
Iisraeli pühendumust saavutada täielik võit Hamasi üle.
Arvame, et see pole ainult meie sõda, vaid paljuski ka teie sõda,
sest juhite tsivilisatsiooni jõude maailmas.
See on lahing Iraani terroritelje vastu,
mis ähvardab sulgeda Bab el-Mandebi väina.
See ohustab kogu maailma meresõiduvabadust.
Hindan seda, et te võtate samme selle väina avamiseks.
See pole ainult meie huvi,
see on minu arvates kogu tsiviliseeritud üldsuse huvi.
Tahan teid tänada toetuse eest, mida olete järjekindlalt näidanud,
ja tervitan võimalust rääkida teistest asjadest,
mida teeme ühiste huvide teenimiseks.
Ameerika pühendumus Iisraelile on vankumatu ja ükski indiviid,
rühm või riik ei tohiks meie otsustavust proovile panna.
Juhime Punasel merel mitmeriigilist meresihtsüksust,
et kaitsta meresõiduvabaduse aluspõhimõtet.
Iraani toetus huttide rünnakutele kaubalaevade vastu peab lõppema.
Jätkame Iisraeli varustamist vahenditega,
mida vajate oma riigi kaitsmiseks, hr peaminister,
sh kriitilise laskemoona, taktikaliste sõidukite
ja õhutõrjesüsteemidega. Toetame jätkuvalt Iisraeli missiooni
kõigi pantvangide leidmiseks ja vabastamiseks.
Pärast Iisraeli Kaitseministeeriumis Tel Avivis toimunud kohtumist
andsid kaitseministrid Austin ja Gallant pressikonverentsi.
Mõlemad rõhutasid,
et kuigi IDF jätkab võitlust islamistliku Hamasi vastu,
kuni on likvideeritud selle sõjaline ja valitsemisvõime,
otsustab Iisrael konsultatsioonides Ameerika Ühendriikidega
lähitulevikus sõja järgmisse etappi siirduda.
See on Iisraeli operatsioon
ja ma ei ole siin selleks, et dikteerida ajakava või tingimusi.
Meie toetus Iisraeli õigusele end kaitsta on raudkindel,
nagu olete kuulnud mind korduvalt ütlemas, ja see ei muutu.
Nagu varem mainisin, on ülioluline,
et Hamas ei saaks Gazast Iisraeli ähvardada
või isegi enam Gazat ähvardada.
Teate, see on meie kõigi ühine huvi. See huvitab meid kõiki.
Nii et täna olid meil suurepärased arutelud
kampaania seisu, eesmärkide ja sihtide ning selle üle,
kuidas vähendada tsiviilelanike kahjustamist lahinguareenil.
Meil on ka mõned head mõtted selle kohta,
kuidas minna üle suure intensiivsusega operatsioonidelt
madalama intensiivsusega ja kirurgilisematele operatsioonidele.
Nii et meil olid head arutelud kõigis neis küsimustes.
Jätkame operatsioone erineva intensiivsusega
vastavalt olukorrale regioonis ja võin teile öelda,
et varsti suudame eristada Gazas erinevaid piirkondi.
Igas rajoonis, kus täidame oma missiooni,
saame järk-järgult üle minna järgmisse faasi
ja hakata kohalikku elanikkonda tagasi tooma.
See saavutatakse ehk kiiremini pigem põhjas kui lõunas.
Nii et tegeleme kõigi erinevate komponentidega
ja otsustame lähitulevikus.
Jeruusalemma esikaitseametnik kinnitas lisaks kaudseil sõnul,
et pärast sõda ei kavatse Iisrael Gaza sektorit okupeerida,
kuid säilitab tegevusvabaduse, tagamaks, et islamistlik Hamas
või hirmsa terrorirühmituse mis tahes tuletis
ei tõuseks uuesti palestiinlaste enklaavi valitsema.
Ministrid Gallant ja Austin käsitlesid ka Liibanonist
ja Süüriast lähtuvat sõjategevust, mis ähvardab laiema eskalatsiooniga.
Liibanoni osas oleme selgelt öelnud,
et me ei taha konflikti laienemist suuremaks sõjaks
või regionaalseks sõjaks.
Ja kutsume Hezbollah't üles tagama, et nad hoiduksid provokatsioonidest,
mis viiksid laiema konfliktini.
Ühelt poolt oleme kannatlikud ja otsime diplomaatilist lahendust,
mis tagab, et Hezbollah ei ähvarda otseselt
Iisraeli tsiviilelanikke põhjapoolsetes asulates.
Teisest küljest valmistume igaks vajalikuks olukorraks,
et kui midagi sellist juhtuks, teaksime, mida teha ja võidaksime.
Me ei soovi midagi sellist
ja loodame, et Hezbollah mõistab, et on aeg lõpetada.
Tasub märkida, et Iisraeli põhjanaabri juurest lähtuv vaenutegevus
on viimastel päevadel intensiivistunud.
Päeva vältel teatati surmavatest tule- vahetustest Iisraeli-Liibanoni piiril,
kus Iraani käsilasüksused tulistasid vähemalt kolm mürsku
Iisraeli põhjaosas asuva Golani kõrgendiku suunas,
mis oli arvatavasti seotud Iraani sihtmärkide pommitamisega
Damaskuse lähistel eelmisel õhtul.
Õnneks ei saanud Iisraeli pool keegi viga ega kahju.
Seetõttu kinnitas IDF, et suurtükivägi tabas Süüria tuleallikaid
ja IDFi tankid tabasid Süüria armeele kuuluvat sõjaväeposti.
Pärast oma lühikest visiiti Iisraeli,
sõitis USA kaitseminister Lloyd Austin Bahreini Kuningriiki,
kus ta kohtus muuhulgas CENTCOMi NAVCENTi ülema
admiral Bradley Cooperiga ja kasutas avalikku lava,
et teatada tõhustatud sihtüksuse 153 loomisest Punasel merel,
kindlustamaks merel kontrolli Jeemeni Ansar-Allah',
huttide domineeritava Iraani käsilase korduvate rünnakute tõttu
rahvusvahelise laevanduse vastu Bab el Mandebi väinas
ja sellega piirnevatel veeteedel.
Reeglitel põhineva rahvusvahelise korra elujõud
on tegelikult mereveed. Kõigil riikidel on õigus
vabalt ja seaduslikult rahvusvahelistes vetes liikuda,
kuid seda fundamentaalset ülemaailmset õigust
ähvardab täna uus oht vastuvõetamatute rünnakute tõttu
kaubalaevade vastu huttide poolt Jeemenis.
Käivitasime täna hommikul
operatsiooni "Prosperity Guardian" (Jõukusevalvur)
ühendatud merejõudude egiidi all
ja sihtüksuse 153 juhtimisel.
Operatsioon ühendab rohkem kui tosinat maailma riiki,
et teostada Punasel merel ja Adeni lahes ühispatrulle.
Äsja tõhustatud mereväeüksus 153 hõlmab laevu Ühendkuningriigist,
Bahreinist, Kanadast, Prantsusmaalt, Itaaliast, Madalmaadest, Norrast,
Seišellidelt ja Hispaaniast.
Ja kuigi sihtüksus on volitatud võitlema Jeemenist lähtuva ohuga,
on osalevate riikide juhid teadlikud,
et vahendavaks jõuks rünnakute taga on Iraani Islamivabariik.
Hutid, kelle suhtes teame, et neid toetab sageli Iraan,
on viimastel nädalatel tulistanud rakette, läkitanud droone
ja hõivanud laevu. See peab lõppema.
Olete näinud, et oleme otsustanud tugevdada koostööd,
et võidelda terrorismiohu vastu selles regioonis.
Kooskõlastame aktsioonid oma liitlastega.
See joondub vabariigi presidendi poolt mitme päeva eest väljendatuga.
Peame tugevdama oma operatiivvõimekust regioonis,
et teha lõpp nendele rünnakutele.
Oluline on rõhutada, et vastuseks teatele
USA juhitud merelaevanduse kindlustamise sihtüksuse kohta,
teatas IRGC Mereväe ülem Basij'i mereväeüksuse loomisest,
mis hakkab sooritama missioone rakettidega relvastatud laevade vastu
sektorites, mida Iraan oma mõjupiirkonnaks peab.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks on oluline esile tuua,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri